ลูกพาไปกิน อยู่ไกลมากนึกในใจว่า จะพามาทำไม ร้อนก็ร้อน จะอร่อยซักขนาดใหนกันเชียว พอไปถึง อะไรกันว้า รถจอดกันเยอะแยะเชียว พอได้ที่จอดรถ เดินเข้าไปเห็นคนคอยคิวมากมายเหลือเกิน พนักงานแจ้งว่า จะได้คิวประมาณ 1 ชั่วโมง บร๊ะะเจ้าช่วย หิวอยู่ซะด้วย  อยากจะบอกลูกให้หาที่อื่นก็เกรงใจความตั้งใจของลูกเลยรอคิว พนักงานช่วยจดรายการอาหารที่ต้องการก่อนเมื่อได้คิวจะได้อาหารเลย ความคิดดีนะ ระหว่างรอเลยต้องฆ่าเวลาด้วยการเดินชมสถานที่ และถ่ายรูป เริ่มรู้สึกคลายความหิวลงไปได้บ้าง ถ่ายป้ายร้าน สังเกตุเห็น ข้อความ ปลูกผักเพราะรักแม่ อืม สโลแกนเข้าท่าแฮะ พอได้คิวเท่านั้นแหละได้ยลโฉม และกลิ่นหอม ของอาหารที่สั่ง เลยลุยทันที ลืมถ่ายรูปก่อนเลยตามธรรมเนียม รูปที่ออกมาเลยแหว่งๆไปบ้าง ประทับใจมากครับ คุ้มค่ากับการเดินทางไป และเวลาที่รอคอย